[image: image1.png]




	


S 44-04

[image: image1.png]
Til:

Universitetsstyret

Møtedato:

17. september 2004

Arkivref.:

200400131-2/GGO2

Kvalitetssikringssystem for PhD-studiet ved Universitetet i Tromsø

Som det fremgår av universitetsstyresak S 16-04 Godkjenning av kvalitetssikringssystem for utdanningsvirksomheten ved Universitetet i Tromsø (DL 200300155) er norske universitet og høgskoler i henhold til § 2 nr. 8 i Lov om universiteter og høgskoler pålagt å ha et kvalitetssikrings​system for utdannings​virksomheten. I tillegg til en grundig gjennomgang av den formelle bakgrunnen for innføring av et kvalitetssikringssystem, ble det i sak S 16-04 gjort rede for de ulike aspektene ved utdanninga som skal kvalitetssikres: Inntakskvalitet, innsatskvalitet, resultatkvalitet, undervisningskvalitet, studieprogramkvalitet, relevans, rammekvalitet og styringskvalitet. 

De åtte kvalitetsaspektene beskrevet i sak S 16-04 er i hovedtrekk gyldige også for PhD-studiet, men mht. vurdering av  inntakskvalitet, programkvalitet og resultatkvalitet skiller PhD-studiet seg noe fra bachelor- og masterstudiet. Disse tre aspektene er derfor omtalt spesielt i det foreliggende forslag til kvalitets​sikringssystem for PhD-studiet. 

Rent konkret er det for hvert av de tre kvalitetsaspektene definert ei målsetting – hentet fra forskriften for graden PhD (universitetsstyresak S 40-03 og S 47-03, DL 200204846) – og en rekke tiltak som skal iverksettes for å sikre at målsettinga nås. For hvert kvalitetsaspekt er det også satt opp en tabell med presisering av: 

a) Hvilke element som skal evalueres for å sikre at målsettinga nås.

b) Hvilke tiltak som skal iverksettes for å sikre kvalitet.

c) Hvem som har ansvar for gjennomføringa. 

I de tilfellene hvor det er relevant er det også satt opp strategiske mål. Disse er hentet fra ulike strateginotat utarbeidet ved UiTø – i første rekke fra Universitet i Tromsø mot 2005 (DL 200206400).  

Som det fremgår av beskrivelsen av kvalitetssikringssystemet legges det opp til følgende rapporteringsfrister: 

· 05. oktober: Rapportering fra PhD-programstyrene til Fakultetsstyrene

· 10. november: Rapportering fra Fakultetsstyrene til det sentrale forskningsutvalget (FU). I løpet av perioden 10. november til 01. desember skal FU, med utgangspunkt i rapportene fra fakultetsstyrene, ha lagt fram en statusrapport for Universitetsdirektøren. FU skal også fremme forslag om eventuelle justeringer/tiltak dersom dette anses nødvendig.

· 01. desember: Rapportering fra Universitetsdirektøren til Universitetsstyret gjennom fremlegging av Utdanningsmelding for Universitetet i Tromsø, som omhandler den totale utdanningsvirksomheten ved Universitetet i Tromsø. 

Siden systembeskrivelsen ikke har vært ferdig utarbeidet tidligere, vil Universitetsdirektøren ikke forvente fyldige rapporter fra Fakultetsstyrene vedrørende kvaliteten i PhD-programmene denne høsten. Alle enhetene vil imidlertid bli invitert til å gi synspunkt på de nye programmene dersom de ønsker det. 

Med godkjenning av også ”PhD-delen” av kvalitetssikringssystemet, vil Universitetet i Tromsø ha en på plass en helhetlig systembeskrivelse som omhandler all utdanningsvirksomhet ved universitetet.

Systembeskrivelsen for PhD-studiet vil etter godkjenning bli lagt ut på universitetets vev-sider på adressen http://uit.no/kvalitetssikring 

vedtak:

Universitetsstyret godkjenner det foreslåtte kvalitetssikringssystemet for PhD-studiet ved Universitetet i Tromsø. 

Tromsø, 09.09.2004

